Document ID: /roh_data/filtered/fineweb-2-filterrobots_roh.jsonl.gz/53363

En Svizra datti puspè dapli capricorns, portgs selvadis e tschiervs. Quai mussa la nova statistica da chatscha da l’Uffizi federal da l’ambient. Sco success vesa l’uffizi surtut il dumber da capricorns ch’è creschì. Anc mai hai dà en Svizra uschè blers capricorns – dapi ch’els èn vegnids reintroducids avant 100 onns. Ils capricorn han paucs giuvens. Tuttina sa sviluppian las colonias a moda positiva. Ina da las raschuns saja ch'il guaud saja daventà pli natiral.
Ord l'archiv
Avant 100 onns èn vegnids reintroducids ils capricorns en il Grischun. Quai cun engular capricorn da l'Italia. Avant eran quels vegnids extirpads.